Cât poate câștiga un român pe TikTok pe o singură postare.
Un
influencer pe TikTok poate să câştige din campanii şi 1000 de euro pe o singură
postare. În
România, aplicaţia are peste 4 milioane de utilizatori. Trump
cedează în faţa celor de la Microsoft care intră în discuţii pentru achiziţia
TikTok.
Publicitatea negativă este tot
publicitate. TikTok arată asta din plin. Donald Trump a fost pornit să
interzică aplicaţia în America, din motive de securitate. Trebuie menţionat că
Instagram pregăteşte lansarea Reels, o copie TikTok, ce ar avea şanse mari de
success, fără TikTok în peisaj. Peste 2 milioane de români au descărcat
aplicaţia din februarie până în prezent, depăşind Instagram-ul. Mih
Lovin, Fondator Squad Influencer: "Instagramul te expune oamenilor care te
urmăresc deja, TikTokul te expune nu doar oamenilor care te urmăresc. Vă pot
spune că aceeaşi bani pe care îi făceau influencerii din Instagram pot fi
aceeaşi bani pe care îi fac influencerii din TikTok, chiar mai bine de atât.
Vorbim de la câteva sute de euro la sume care depăşesc evident 1000 de euro pe o
postare. Am început focusarea pe platforma TikTok din vara lui 2019 când am
intuit că paradigmele în social media se vor schimba, că tipologia de conţinut
nu va fi poza, ci va fi video, că tipologia de format va fi scurt, de 15
secunde, nu lung, de peste 1 minut, specific Youtube-ului.".